Torsdag kveld tok Syria-krigen en helt ny vending, da 33 tyrkiske soldater ble drept i et bombeangrep. Kort tid etter sa den tyrkiske presidenten Recep Tayyep Erdogan at grensene mellom Tyrkia og Europa nå blir åpnet.

Saat 09.55 itibarıyla Edirne üzerinden ülkemizden ayrılan göçmen sayısı; 76.358 — Süleyman Soylu (@suleymansoylu) March 1, 2020

Det fikk flyktninger og migranter til å reagere - og bevege seg mot den tyrkisk-greske grensa i Edirne-regionen.

«Klokka 09:55 har 76 358 personer forlatt landet vårt ved Edirne-grensa», skriver Süleyman Soylu, Tyrkias innenriksminister på Twitter.

Fra Istanbul til grensa

Blant de mange menneskene som nå er på vei over grensa, er en rekke familier med små barn, melder FN, ifølge franske Le Monde.

GÅR MOT GRENSA: Her går folk i dag i kø mot grenseområdet Pazarkule i Edirne-distriktet, ifølge AFPs utsendte fotograf. Foto: Bulent Kilic / AFP / NTB Scanpix Vis mer

Avisa skriver videre at minst 2000 nye mennesker ankommet grensa til Europa i morgentimene i dag. Flyktningene har ifølge Le Monde dratt fra Istanbul og mot grenseområdene. Det er hovedsaklig syrere, afghanere og irakere blant de reisende.

FN-organisasjonen IOM er i Tyrkia og melder at en rekke av de som tar seg mot grenseområdet er veldig sårbare mennesker.

- Antallet mennesker som reiser mot Edirne-området for å krysse grensa stiger etter hvert som biler, taxier og busser fra Istanbul kommer fram. De fleste av de som reiser er menn, men vi ser også familier med unge barn, sier IOM-sjef Lado Gvilava til Le Monde.

Skru På Lyd Error Error TÅREGASS: Ved den tyrkisk-greske grensa er tusenvis av mennesker fanget, etter blant annet å ha flyktet fra Idlib-provinsen i Syria. Politi har sendt tåregass mot de mange menneskene. Video: AP DV / Scanpix Vis mer

Lang grense

#BREAKING Greece says it blocked nearly 10,000 migrants at Turkey border since Saturday pic.twitter.com/edgton3POg — AFP news agency (@AFP) March 1, 2020

Lørdag var det minst 13 000 personer som hadde ankommet det 212 kilometer lange grenseområdet, skriver Le Monde.

Greske myndigheter melder at de klarte å unngå at 10 000 migranter kom seg over grensa i går, ifølge AFP.

Gresk opprørspoliti skjøt i går tåregass mot de mange menneskene som beveget seg mot den greske grensa. Ifølge Bloomberg, lekte rundt 4000 personer katt og mus med grensepolitiet, mens en gresk minister sa at de hadde klart å stoppe 9600 personer fra å komme seg over grensa fra Tyrkia til Hellas, og dermed Europa.

- Hjelper dem

Stemninga mellom tyrkiske og greske myndigheter er dårlig. Hellas sier, ifølge Reuters, at Tyrkia aktivt hjelper dem mot grensa.

- Ikke bare unngår de å stoppe dem, men de hjelper dem, sier Hellas' vise-forsvarsminister Alkiviadis Stefanis til gresk Skai TV.

Nå frykter greske myndigheter at de skal oppleve en ny, enorm flyktningstrøm, som den i 2015-16, før EU klarte å forhandle fram en flyktningavtale med Tyrkia.